স্টাফ রিপোর্টার ॥ নবীগঞ্জ উপজেলার বরকান্দি গ্রামে কোমলপানীয় খাইয়ে গরু চুরির চেষ্টা করেছে একদল দুর্বৃত্ত। এ ঘটনায় এক পরিবারের শিশুসহ ৪ জন অসুস্থ হয়ে পড়েছে। তাদেরকে মুমুর্ষু অবস্থায় উদ্ধার করে হবিগঞ্জ সদর আধুনিক হাসপাতালে ভর্তি করা হয়েছে। সুত্র জানায়, ওই গ্রামের ছায়েদ মিয়ার দুইটি বলদ রয়েছে। সে বাড়িতে না থাকার সুযোগে গতকাল মঙ্গলবার বিকেলে ছায়েদ মিয়ার পরিবারের লোককে প্রাণের জুস খেতে দেয় একই গ্রামের সত্তার মিয়া। এ জুস খেয়ে আব্দুন নুরের কন্যা স্কুল ছাত্রী সাবিনা (১১), মকরু মিয়ার পুত্র স্কুল ছাত্র সুমন (১০), ছায়েদ মিয়ার কন্যা মনি (১৪) ও তার চাচি আমিনা খাতুন (৫০) অজ্ঞান হয়ে পড়লে সত্তার মিয়া বলদ দুটি নিয়ে যাওয়ার চেষ্টা করে। এ সময় আশপাশের লোকজন দেখতে পেলে ...